RO Jurnalul Oficial al Uniunii Europene C 79/71

Avizul Comitetului Regiunilor privind instrumentul de microfinanţare Progress

(2010/C 79/12)

I. RECOMANDĂRI POLITICE

COMITETUL REGIUNILOR

Necesitatea de a acţiona

1. susţine acţiunile imediate ale Comisiei şi ale BEI, menite să garanteze că resursele UE sunt utilizate eficient pentru a sprijini întreprinderile în această perioadă de lipsă de lichidităţi, şi subliniază că recenta criză financiară a condus la o criză a creditelor pentru întreprinderile mici şi mijlocii (IMM-uri) şi pentru microîntreprinderi, fapt care agravează recesiunea economică şi compromite orice redresare ulterioară;

2. recunoaşte că perspectivele financiare 2007-2013 limitează posibilităţile Comisiei de a aloca noi fonduri pentru noul instrument de microfinanţare Progress propus;

3. îşi exprimă îngrijorarea cu privire la faptul că realocarea a 100 de milioane EUR din programul PROGRESS pentru noul instrument de microfinanţare Progress ar putea compromite obiectivele, impactul şi eficienţa celui dintâi şi solicită Comisiei să ia în considerare alte opţiuni de finanţare adecvate pentru punerea în aplicare a instrumentului menţionat;

4. atrage atenţia Comisiei că este puţin probabil ca instrumentul de microfinanţare Progress propus, dispunând de 100 de milioane EUR, să fie suficient pentru obţinerea fondurilor suplimentare de 500 de milioane EUR necesare pentru a atenua constrângerile actuale în materie de împrumuturi, pentru a stimula ofertele de microfinanţare şi pentru a răspunde nivelului actual al cererii;

5. salută faptul că instrumentul de microfinanţare Progress respectă principiul subsidiarităţii, venind astfel în completarea facilităţilor de microcreditare acordate de statele membre sau de autorităţile locale şi regionale;

6. subliniază faptul că peste 90 % dintre întreprinderile UE sunt microîntreprinderi şi că, pentru acestea, cel mai mare obstacol în calea inovării este reprezentat de accesul limitat la microcredite;

7. este de acord cu faptul că majoritatea microcreditelor pentru persoanele dezavantajate din UE sunt acordate de instituţii de microfinanţare fără caracter comercial şi că aceste instituţii necesită sprijin suplimentar pentru a face faţă cererii actuale;

8. consideră că eforturile depuse de Comisie pentru dezvoltarea microcreditelor în UE se vor dovedi un instrument util, permiţându-le celor excluşi de pe piaţa de credit convenţional să înfiinţeze noi întreprinderi şi contribuind la crearea de locuri de muncă;

9. regretă că evaluarea ex-ante efectuată de Comisie nu ia pe deplin în considerare rolul autorităţilor locale şi regionale şi impactul asupra acestora.

Centrarea pe rezultate

10. solicită Comisiei să vizeze microîntreprinderile inovatoare, în special cele bazate într-o mare măsură pe cunoaştere, pentru a stimula inovarea şi productivitatea în UE;

11. solicită Comisiei să raţionalizeze iniţiativele UE existente şi să sporească coerenţa dintre noul instrument de microfinanţare Progress şi alte instrumente financiare ale UE, în special PROGRESS, FSE, JASMINE, JEREMIE şi PCI (1);

12. recomandă Comisiei să diferenţieze cu mai multă precizie grupurile-ţintă specifice şi să ia în considerare ca grupuri-ţintă şomerii şi persoanele dezavantajate, inclusiv tinerii, femeile, persoanele în vârstă şi comunităţile minorităţilor etnice, acordându-le o poziţie specifică şi adecvată în cadrul programelor şi iniţiativelor legate de microcredite;

13. solicită Comisiei să sublinieze importanţa unor măsuri mai ample de sprijin pentru întreprinderi, pe lângă acordarea de finanţare pentru întreprinderile nou înfiinţate şi pentru cele existente. Acordarea de finanţare pentru întreprinderile noi şi pentru cele existente ar trebui să fie completată prin mecanisme active de sprijinire a întreprinderilor, precum consilierea, formarea profesională, formarea personalizată şi consolidarea capacităţii, în afară de sprijinul pentru plata dobânzilor, acordat prin FSE, pentru a încuraja creşterea durabilă a întreprinderilor şi a asigura scăderea ratei de eşec în afaceri;

14. observă că condiţiile pentru solicitarea şi acordarea microcreditelor diferă considerabil pe teritoriul UE şi solicită Comisiei să garanteze că microcreditul este disponibil în aceeaşi măsură şi în zonele care nu beneficiază de fondurile structurale, dat fiind că pot exista „insule” dezavantajate şi afectate de sărăcie chiar şi în zonele prospere;

15. aminteşte Comisiei, statelor membre şi partenerilor de la nivel local şi regional că instrumentul de microfinanţare de 100 de milioane EUR trebuie privit în contextul altor programe şi iniţiative. Concret, resursele limitate ale instrumentului vor fi accesibile tuturor celor 27 de state membre în cursul următorilor 4 ani. În consecinţă, fondurile ar trebui alocate în funcţie de criterii specifice, care să garanteze un impact maxim;

16. evocă Avizul Comitetului Regiunilor privind pachetul de redresare economică şi rolul autorităţilor locale şi regionale (CdR 12/2009), în care se solicita Comisiei „să prezinte o propunere de reglementare a acordării microcreditelor în cadrul UE […] [şi] să stabilească parametrii de bază pentru acordarea microcreditelor”.

Comunicarea

17. aminteşte Comisiei şi Grupului BEI că reuşita acestui instrument depinde de sensibilizarea deplină a partenerilor, a instituţiilor financiare şi a potenţialilor beneficiari cu privire la acesta;

18. insistă ca Comisia şi Grupul BEI să adopte o atitudine activă, comunicându-şi rolul şi metodele de accesare a fondurilor prin diferite programe, în parteneriat cu autorităţile locale şi regionale;

19. solicită Comisiei şi Grupului BEI să clarifice valoarea adăugată a instrumentului de microfinanţare Progress şi complementaritatea acestuia cu iniţiativele existente de sprijinire a întreprinderilor de la nivel european, naţional, regional şi local;

20. aminteşte că Comitetul a solicitat în trecut Comisiei şi Grupului BEI să fie mai active în comunicarea cu privire la rolul, valoarea adăugată şi posibilităţile oferite de alte programe de sprijin pentru întreprinderi, cum ar fi JEREMIE sau PCI (a se vedea Avizul pe tema „Un Small Business Act pentru Europa”, CdR 246/2008).

Coordonarea rezultatelor

21. aminteşte Comisiei şi Grupului BEI că instrumentul de microfinanţare va fi mai eficient dacă va fi coordonat cu instrumentele financiare europene existente şi cu programele locale şi regionale din statele membre şi pus în aplicare alături de acestea;

22. evocă Avizul Comitetului Regiunilor privind Strategia de la Lisabona pentru creştere economică şi ocuparea forţei de muncă (CdR 245/2008), în care se reafirma nevoia de „coordonare dintre programele pentru fonduri structurale şi alte programe europene relevante […], în scopul maximizării valorii adăugate europene şi al implicării autorităţilor locale şi regionale”;

23. propune Comisiei să sporească flexibilitatea acestui instrument pus în aplicare prin intermediul instituţiilor nefinanciare, colaborând, dacă este cazul, cu autorităţile locale şi regionale în calitate de surse de microfinanţare;

24. solicită Comisiei, statelor membre, autorităţilor locale şi regionale şi organismelor însărcinate cu punerea în aplicare a instrumentului să sprijine potenţialii beneficiari în demersurile de solicitare a fondurilor de împrumut, să reducă la minimum formalităţile administrative legate de solicitarea de fonduri, de examinarea solicitărilor şi de tragerea fondurilor, precum şi să ofere asistenţă suplimentară în vederea reducerii birocraţiei rezultate în urma obţinerii acestor fonduri.

Evaluarea şi monitorizarea

25. propune ca Comisia să efectueze evaluări intermediare şi finale din proprie iniţiativă, în strânsă cooperare cu instituţiile financiare internaţionale şi cu consultarea autorităţilor locale şi regionale şi a beneficiarilor finali. Evaluarea finală ar trebui să examineze, în special, măsura în care instrumentul, în întregul său, şi-a îndeplinit obiectivele şi a venit în completarea altor instrumente financiare existente ale UE, cum ar fi PROGRESS, FSE, JASMINE, JEREMIE şi PCI. De asemenea, evaluarea finală ar trebui să includă o analiză a repartizării fondurilor pe teritoriul UE-27;

26. deşi instrumentul de microfinanţare constituie o măsură temporară în cadrul bugetar actual, Comitetul propune ca, dacă acesta se dovedeşte o reuşită, Comisia şi BEI să ia în considerare posibilitatea continuării programului şi după anul 2013.

II. RECOMANDĂRI DE AMENDAMENTE

Amendamentul 1

Articolul 2 din COM(2009) 333

Textul propus de Comisie Amendamentul CoR 1. Instrumentul va asigura resurse comunitare pentru extinderea accesului la microcredite pentru: (a) persoanele care şi-au pierdut sau riscă să îşi piardă locul de muncă şi doresc să iniţieze propria microîntreprindere, inclusiv activitate independentă; (b) persoanele dezavantajate, inclusiv tinerii, care doresc să iniţieze sau să continue dezvoltarea propriei microîntreprinderi, inclusiv activitate independentă; (c) microîntreprinderile din economia socială care angajează persoane care şi-au pierdut locul de muncă sau care angajează persoane dezavantajate, inclusiv tineri. 1. Instrumentul va asigura resurse comunitare pentru accesului la microcredite pentru: (b) persoanele dezavantajate, inclusiv tinerii, care doresc să iniţieze sau să continue dezvoltarea propriei microîntreprinderi, inclusiv activitate independentă; (c) microîntreprinderile din economia socială care angajează persoane care şi-au pierdut locul de muncă sau care angajează persoane dezavantajate, .

Expunere de motive

(i) Nu există o definiţie şi o interpretare comună a expresiei „care riscă să îşi piardă locul de muncă”. De aceea, este necesar să se facă trimitere la definiţia oferită în Regulamentul CE nr. 1927/2006 privind crearea Fondului european de ajustare la globalizare, astfel cum a fost modificat recent.

(ii) Există şi alte grupuri dezavantajate, în afară de tineri, care ar trebui menţionate explicit.

(iii) Referirea la „tineri” este eliminată de la litera (c), dat fiind că grupurile dezavantajate sunt deja definite la litera (b).

Amendamentul 2

Articolul 4 din COM(2009) 333

Textul propus de Comisie Amendamentul CoR 1. Instrumentul se pune în aplicare prin intermediul următoarelor tipuri de acţiuni, după caz: (a) garanţii şi instrumente de preluare a riscului; (b) instrumente de capitaluri proprii; (c) instrumente de debit; (d) măsuri de sprijin, de exemplu activităţi de comunicare, monitorizare, control, auditare şi evaluare, direct necesare pentru punerea în aplicare eficace şi eficientă a prezentei decizii şi pentru atingerea obiectivelor acesteia. 2. Instrumentul este deschis organismelor publice şi private instituite în statele membre care furnizează microfinanţare persoanelor şi microîntreprinderilor din statele membre. 1. Instrumentul se pune în aplicare prin intermediul următoarelor tipuri de acţiuni, după caz: (a) garanţii şi instrumente de preluare a riscului; (b) instrumente de capitaluri proprii; (c) instrumente de debit; (d) măsuri de sprijin, de exemplu activităţi de comunicare, monitorizare, control, auditare şi evaluare, direct necesare pentru punerea în aplicare eficace şi eficientă a prezentei decizii şi pentru atingerea obiectivelor acesteia. 2. Instrumentul este deschis organismelor publice şi private instituite în statele membre care furnizează microfinanţare persoanelor şi microîntreprinderilor din statele membre.

Expunere de motive

(i) Dat fiind că fondurile disponibile sunt limitate şi pentru a garanta maximizarea beneficiilor oferite de acest instrument, este important să se stabilească criterii clare de eligibilitate, care să fie aplicate uniform în toate cele 27 de state membre.

(ii) Criteriile clare de eligibilitate vor sprijini comunicarea eficientă şi diferenţierea acestui instrument de alte programe, precum şi coordonarea cu acestea.

Amendamentul 3

Articolul 5 din COM(2009) 333

Textul propus de Comisie Amendamentul CoR 1. Comisia gestionează instrumentul în conformitate cu Regulamentul (CE, Euratom) nr. 1605/2002 al Consiliului. 2. Pentru a pune în aplicare acţiunile menţionate la articolul 4 alineatul (1), cu excepţia măsurilor de susţinere menţionate la litera (d) a articolului 4 alineatul (1), Comisia încheie acorduri cu instituţiile financiare internaţionale, mai ales cu Banca Europeană de Investiţii (BEI) şi Fondul European de Investiţii (FEI), în conformitate cu articolul 53d din Regulamentul (CE, Euratom) nr. 1605/2002 al Consiliului şi articolul 43 din Regulamentul (CE, Euratom) nr. 2342/2002 al Comisiei. Aceste acorduri conţin prevederi detaliate pentru punerea în aplicare a sarcinilor încredinţate, inclusiv necesitatea de asigurare a adiţionalităţii cu sistemele naţionale. 3. Încasările instituţiilor financiare internaţionale, inclusiv dividendele şi rambursările, menţionate la alineatul (2), pot fi reinvestite de către acestea în acţiuni menţionate la articolul 4 alineatul (1) literele (a), (b) şi (c) pentru o perioadă de şase ani de la data de intrare în funcţiune a instrumentului. La încetarea activităţii instrumentului, suma restantă datorată Comunităţilor Europene se restituie la bugetul general al Comunităţilor Europene. 4. Instituţiile financiare internaţionale menţionate la alineatul (2) al prezentului articol încheie acorduri scrise cu furnizorii publici şi privaţi de microfinanţare menţionaţi la articolul 4 alineatul (2) în care stipulează obligaţiile acestora de a folosi resursele disponibilizate prin instrument în conformitate cu obiectivele stabilite la articolul 2 şi de a furniza informaţii pentru elaborarea rapoartelor anuale menţionate la articolul 8 alineatul (1). 5. Bugetul pentru măsurile de susţinere menţionate la articolul 4 alineatul (1) litera (d) se gestionează de către Comisie. 1. Comisia gestionează instrumentul în conformitate cu Regulamentul (CE, Euratom) nr. 1605/2002 al Consiliului. 2. Pentru a pune în aplicare acţiunile menţionate la articolul 4 alineatul (1), cu excepţia măsurilor de susţinere menţionate la litera (d) a articolului 4 alineatul (1), Comisia încheie acorduri cu instituţiile financiare internaţionale, mai ales cu Banca Europeană de Investiţii (BEI) şi Fondul European de Investiţii (FEI), în conformitate cu articolul 53d din Regulamentul (CE, Euratom) nr. 1605/2002 al Consiliului şi articolul 43 din Regulamentul (CE, Euratom) nr. 2342/2002 al Comisiei. Aceste acorduri conţin prevederi detaliate pentru punerea în aplicare a sarcinilor încredinţate, inclusiv necesitatea de asigurare a adiţionalităţii cu sistemele naţionale, . 3. Încasările instituţiilor financiare internaţionale, inclusiv dividendele şi rambursările, menţionate la alineatul (2), pot fi reinvestite de către acestea în acţiuni menţionate la articolul 4 alineatul (1) literele (a), (b) şi (c) pentru o perioadă de şase ani de la data de intrare în funcţiune a instrumentului. La încetarea activităţii instrumentului, suma restantă datorată Comunităţilor Europene se restituie la bugetul general al Comunităţilor Europene. 4. Instituţiile financiare internaţionale menţionate la alineatul (2) al prezentului articol încheie acorduri scrise cu furnizorii publici şi privaţi de microfinanţare menţionaţi la articolul 4 alineatul (2) în care stipulează obligaţiile acestora de a folosi resursele disponibilizate prin instrument în conformitate cu obiectivele stabilite la articolul 2 şi de a furniza informaţii pentru elaborarea rapoartelor anuale menţionate la articolul 8 alineatul (1). 5. Bugetul pentru măsurile de susţinere menţionate la articolul 4 alineatul (1) litera (d) se gestionează de către Comisie.

Expunere de motive

Este important să se sublinieze că instrumentul de microfinanţare Progress va fi mai eficient dacă este coordonat cu sistemele naţionale, regionale şi locale.

Amendamentul 4

Articolul 9 din COM(2009) 333

Textul propus de Comisie Amendamentul CoR 1. Comisia realizează evaluări interimare şi finale la propria iniţiativă şi în strânsă cooperare cu instituţiile financiare internaţionale menţionate la articolul 5 alineatul (2). Evaluarea interimară se încheie la patru ani după intrarea în funcţiune a instrumentului, iar evaluarea finală se încheie cel târziu la un an după sfârşitul mandatului (mandatelor) încredinţate instituţiilor financiare internaţionale menţionate la articolul 5 alineatul (2). Evaluarea finală examinează, în mod special, măsura în care instrumentul, în întregul său, şi-a îndeplinit obiectivele. 2. Rezultatele evaluării se transmit, spre informare, Parlamentului European, Consiliului, Comitetului Economic şi Social European şi Comitetului Regiunilor. 1. Comisia realizează evaluări interimare şi finale la propria iniţiativă şi în strânsă cooperare cu instituţiile financiare internaţionale menţionate la articolul 5 alineatul (2), . Evaluarea interimară se încheie la patru ani după intrarea în funcţiune a instrumentului, iar evaluarea finală se încheie cel târziu la un an după sfârşitul mandatului (mandatelor) încredinţate instituţiilor financiare internaţionale menţionate la articolul 5 alineatul (2). Evaluarea finală examinează, în mod special, măsura în care instrumentul, în întregul său, şi-a îndeplinit obiectivele . 2. Rezultatele evaluării se transmit, spre informare, Parlamentului European, Consiliului, Comitetului Economic şi Social European şi Comitetului Regiunilor.

Expunere de motive

(i) Punerea în aplicare a instrumentului de microfinanţare Progress se va realiza în parteneriat cu autorităţile locale şi regionale. În consecinţă, orice evaluare ar trebui efectuată cu consultarea autorităţilor locale şi regionale şi a beneficiarilor finali, deoarece aceştia sunt cel mai bine plasaţi pentru a oferi informaţii cu privire la impactul global şi la eficienţa instrumentului de microfinanţare Progress.

(ii) Instrumentul va fi eficace numai dacă vine în completarea altor instrumente financiare existente ale UE, fapt pentru care acest aspect ar trebui inclus în cadrul de evaluare.

Bruxelles, 7 octombrie 2009 Preşedintele Comitetului Regiunilor Luc VAN DEN BRANDE

(1) Programul comunitar pentru ocuparea forţei de muncă şi solidaritate socială (European Community Programme for Employment and Social Solidarity – PROGRESS), Fondul social european (FSE), Acţiunea comună de sprijinire a instituţiilor de microfinanţare din Europa (Joint Action to Support Micro-Finance Institutions in Europe – JASMINE), Resurse europene comune pentru microîntreprinderi, întreprinderi mici şi mijlocii (Joint European Resources for Micro to Medium Enterprises – JEREMIE), Programul-cadru pentru competitivitate şi inovare (PCI).